《云杜馆 其一》
清代·冯敏昌

残月上空阶，有如微雪光。复有木已枯，卧形于其旁。

幽人梦不省，归去求松篁。途迷安所之，开门以彷徨。

大星西徐行，念此何无常。斗杓亦何为，尚指东南方。

作者简介：（1747—1807）清广东钦州人，字伯求，号鱼山。乾隆四十三年进士。授编修。补刑部主事。性至孝，父丧，遂不复出。遍游五岳。工诗词。有《小罗浮草堂集》等。